Diari Oficial de la Generalitat Valenciana


Sumari del DOGV 8400, del 10-10-2018 (2018/9129)

RESOLUCIÓ d'1 d'octubre de 2018, de la Conselleria d'Educació, Investigació, Cultura i Esport, per la qual s'acorda l'ampliació del termini de justificació de les subvencions destinades a finançar la reforma i modernització d'instal·lacions i equipament d'espais escènics existents el 2018, concedides mitjançant la Resolució de 16 de juliol de 2018 d'aquesta conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9129


Data del document
:   01-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ d'1 d'octubre de 2018, de la Conselleria d'Educació, Investigació, Cultura i Esport, per la qual s'acorda l'ampliació del termini de justificació de les subvencions destinades a finançar la reforma i modernització d'instal·lacions i equipament d'espais escènics existents el 2018, concedides mitjançant la Resolució de 16 de juliol de 2018 d'aquesta conselleria. [2018/9129]  
Mitjançant la Resolució de 19 d'abril de 2018, de la Conselleria d'Educació, Investigació, Cultura i Esport, es va convocar la concessió de subvencions destinades a finançar la reforma i modernització d'instal·lacions i equipament d'espais escènics existents el 2018.  
Aquestes subvencions es regeixen per la legislació general de subvencions i per les bases reguladores aprovades per l'Ordre 44/2017, de 5 de desembre, de la Conselleria d'Educació, Investigació, Cultura i Esport.  
Mitjançant la resolució d'aquesta conselleria de 16 de juliol de 2018, es van concedir les subvencions que eren objecte d'aquesta convocatòria el 2018, cosa que es va publicar en el DOGV el 20.07.2018.  
La base 12.12 de les bases reguladores estableix que el termini per a justificar aquestes subvencions pot ampliar-se si les operacions de tancament comptable i pressupostari de la Generalitat ho permeten. Aquesta ampliació es regirà pel que es disposa en la legislació sobre procediment administratiu comú de les administracions públiques, i podrà preveure's amb caràcter general per a tots els beneficiaris o solament per a aquells casos en què se sol·licite, amb les condicions que establisca la resolució de convocatòria.  
La Resolució de 19 d'abril de 2018, per la qual es van convocar aquestes subvencions, en el seu apartat onze, disposa que el termini per a presentar la documentació justificativa de l'execució de les inversions subvencionades finalitza el 5 de novembre de 2018. Aquest mateix apartat preveu la possibilitat que s'amplie el termini anterior fins a 10 dies, singularment a petició de cada interessat i sempre que es justifiquen les raons que motiven la demora i la impossibilitat de preveure-les en el moment oportú.  
Tenint en compte el moment en què es va publicar la resolució de concessió d'aquestes ajudes, el termini total per a executar les inversions i justificar les subvencions podria resultar insuficient perquè tot això puga realitzar-se adequadament, tenint en compte les normes d'aplicació en cada cas. Tot això fa convenient ampliar aquest termini de justificació amb caràcter general, pel temps màxim que preveu la convocatòria, d'acord amb l'indicat en el paràgraf anterior. Es podrà facilitar així, en la mesura que siga possible, la finalització dels projectes en els terminis apropiats a aquest procediment.  
Considerant el que s'indica, així com el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, així com en les disposicions citades, en ús de les facultats que em confereixen l'article 28 de la Llei 5/1983, de 30 de desembre, del Consell, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, a proposta de la Direcció General de Cultura i Patrimoni, resolc:  
  
  
Primer  
Ampliar el termini per a presentar el compte justificatiu de les subvencions destinades a finançar la reforma i modernització d'instal·lacions i equipament d'espais escènics existents el 2018, concedides mitjançant la Resolució de 16 de juliol de 2018 d'aquesta conselleria, establint com a termini màxim per a presentar aquesta justificació el dia 19 de novembre de 2018.  
  
Segon  
Publicar la present resolució en el Diari Oficial de la Generalitat Valenciana als efectes previstos en els articles 32, 40 i 45 de la Llei 39/2015, d'1 d'octubre, del procediment administratiu comú de les administracions públiques.  
Tercer  
Contra la present resolució no es pot interposar cap recurs, d'acord amb el que es disposa en l'article 32.3 de la mencionada Llei 39/2015.  
  
València, 1 d'octubre de 2018. El conseller d'Educació, Investigació, Cultura i Esport: Vicent Marzà Ibáñez.